## Zaključak i Dodatak I. Kolektivnom ugovoru za državne službenike i namještenike

### NN 9/2003 (17.1.2003.), Zaključak i Dodatak I. Kolektivnom ugovoru za državne službenike i namještenike

# vlada republike hrvatske

108

Na teme­lju
članka 30. stavka 3. Zakona o Vladi Republike Hrvatske (»Narodne novine«, br.
101/98, 15/2000 i 117/2001), Vlada Republike Hrvatske je na sjednici održanoj
9. siječ­nja 2003. godine donijela

## ZAKLJUČAK

1.
Vlada Republike Hrvatske konstatira da je 19. prosinca 2002. godine Sindikat
policije Hrvatske potpisao Dodatak I. Kolektivnom ugovoru za državne službenike
i namještenike. Navedeni Dodatak I. nisu potpisali Sindikat državnih i lokalnih
službenika i namještenika, Nezavisni sindikat djelatnika Ministarstva unutar­njih
poslova i Sindikat vojnih službenika i namještenika udruženih u Hrvatsku udrugu
sindikata.

Kako
Dodatak I. Kolektivnom ugovoru za državne službenike i namještenike nisu
potpisali i sindikati koji zastupaju većinu sindikalno organiziranih službenika
i namještenika, Vlada Repub­like Hrvatske, u svrhu primjene jedinstvenih
kriterija, primje­njivat će Dodatak I. Kolektivnom ugovoru na jedinstveno područje
državnih službi, na sve državne službenike i namješte­nike.

2.
Tekst Dodatka I. Kolektivnom ugovoru za državne službenike i namještenike
sastavni je dio ovog Zak­ljučka.

3. Ovaj
Zak­ljučak objavit će se u »Narodnim novinama.«

Klasa: 110-04/01-02/02
Urbroj: 5030109-03-1
Zagreb, 9. siječ­nja 2003.

Predsjednik
**Ivica Račan,** v. r.

VLADA REPUBLIKE HRVATSKE (u da­lj­njem tekstu: Vlada), kao
poslodavac

i

SINDIKATI DRŽAVNIH SLUŽBI:

Sindikat državnih i lokalnih službenika i namještenika RH,

Sindikat policije Hrvatske,

Nezavisni sindikat djelatnika Ministarstva unutar­njih
poslova,

Sindikat vojnih službenika i namještenika udruženih u
Hrvatsku udrugu sindikata (u da­lj­njem tekstu: Sindikati),

zak­ljučili su dana 19. prosinca 2002. godine s­ljedeći

## DODATAK I.

### KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE

Članak
1.

Članak
15. stavak 1. točka 1., 2., 3., 4. i 5. mije­nja se i glasi:

»Godiš­nji
odmor od 18 radnih dana uvećava se prema pojedinačno određenim mjerilima:

1. s obzirom na uvjete
rada:

– rad
na poslovima s otežanim ili posebnim
uvjetima rada                                                         2
dana

– rad u smjenama, turnusu ili redovni rad
subotom, nedje­ljom, blagdanima i neradnim
danima određenim zakonom                                   1
dan

2. s obzirom na složenost
poslova:

    – službenicima
I. vrste                                                4
dana

    – službenicima
II. vrste                                              3
dana

    – službenicima
i namještenicima III. vrste                    2
dana

    – namještenicima
IV. vrste                                         1
dan

3. s obzirom na dužinu
radnog staža:

    – od 5 do 15
godina radnog staža                              3
dana

    – od 15 do 25
godina radnog staža                            4
dana

    – od 25 do 35
godina radnog staža                            5
dana

    – od 35 i više
godina radnog staža                             6
dana

4. s obzirom na posebne
socijalne uvjete:

– rodite­lju, posvojite­lju ili skrbniku s jednim
malodobnim djetetom                                             2
dana

– rodite­lju, posvojite­lju ili skrbniku za svako
da­lj­nje malodobno dijete još po                              1
dan

– rodite­lju, posvojite­lju ili skrbniku hendi-
kepiranog djeteta, bez obzira na ostalu djecu          3
dana

– invalidu                                                                  3
dana

5. s obzirom na
ostvarene rezultate rada:

– službeniku i namješteniku ocije­njenom
ocjenom »naročito uspješan«                                  2
dana

– službeniku i namješteniku ocije­njenom
ocjenom »uspješan«                                               1
dan.

Članak
2.

U članku
39. stavak 1. iza podstavka 6. dodaje se novi podstavak 7. koji glasi:

– za rad u turnusu                                                     5%

Iza stavka 2. dodaje se novi stavak 3. koji glasi:

»Osnovna plaća službenika uvećat će se:

– ako službenik ima znanstveni stupa­nj magistra
znanosti za                                                            8%,

– ako službenik
ima znanstveni stupa­nj
doktora znanosti za                                               15%,

ako
znanstveni stupa­nj nije uvjet za radno mjesto na kojem službenik radi i ako je
znanstveni stupa­nj u funkciji poslova radnog mjesta na kojem službenik radi.«

Iza
stavka 3. dodaje se novi stavak 4. koji glasi:

»Radom
u smjenama (smjenski rad) smatra se svakodnevni redovni rad službenika i namještenika
prema utvrđenom radnom vremenu poslodavca koji službenik i namještenik obav­lja
naiz­mje­nično tijekom jednog mjeseca u prijepodnevnom (I. smjena), poslij­epodnevnom
(II. smjena) ili noćnom dijelu dana (III. smje­na) tijekom radnog tjedna.

Kao rad
u smjeni (smjenski rad) smatra se i rad službenika i namještenika koji
naizmjenično ili najma­nje 2 radna dana u tjednu obav­lja poslove u I. i II.
smjeni.

Naknada
za rad u smjenama iz stavka 4. i 5. ovoga članka isplaćuje se službeniku i
namješteniku za obav­ljeni posao u drugoj smjeni.

Rad u
turnusu ima obi­lježja rada u smjenama utvrđenih u stavcima 4., 5. i 6. ovoga članka,
a naknada se isplaćuje službeniku i namješteniku za odrađene sate rada u II.
smjeni.

Radom
noću (noćni rad) smatra se rad službenika i namještenika u vremenu između 22.00
sata navečer i 6.00 sati ujutro iduće­g dana.

Prekovremeni rad je svaki rad službenika i namještenika
duži od 8 sati dnevno.

Dosadaš­nji stavci 3. i 4. postaju stavci 10. i 11.

Članak 3.

Članak 45. briše se u cijelosti, a novi glasi:

»Službenik ili namještenik ima pravo na pomoć u slučaju:

–
bolova­nja službenika i namještenika duže­g od 90 dana, u visini jedne proračunske
osnovice, jednom godiš­nje,

–
nastanka teške invalidnosti službenika i namještenika, djeteta ili supružnika,
u visini jedne proračunske osnovice,

– radi nabave prijeko potrebnih medicinskih pomagala
odnosno pokrića participacije pri liječe­nju odnosno kup­nji prijeko potrebnih
lijekova za službenika i namještenika, dijete ili supružnika, u visini jedne
proračunske osnovice«.

Članak 4.

Članak 49. briše se u cijelosti, a novi glasi:

»Službenik i namještenik ima pravo naknadu troškova
prije­vo­za na posao i s posla mjesnim javnim prijevozom. Ako nije organiziran
mjesni javni prijevoz koji omogućava službeniku i namješteniku redoviti dolazak
na posao i odlazak s posla, službenik ili namještenik ima pravo na naknadu troškova
prijevoza koja se utvrđuje u visini cijene karte javnog prijevoza najbliže­g
mjesta u kojem je taj prijevoz organiziran u visini cijene godiš­nje karte.

U slučaju da postoji mogućnost kup­nje godiš­nje
karte, službenik i namještenik ima pravo na godiš­nju kartu, ako mu je to povo­ljnije
ili na 1/12 cijene godiš­nje karte koja mu se isplaćuje svakog mjeseca u godini.

Ukoliko nema mogućnosti kup­nje godiš­nje karte, već
samo mjesečne karte, službenik i namještenik koji stanuje više od 1 km od
mjesta rada ima pravo na mjesečnu kartu ako mu je to povo­ljnije ili pravo na
isplatu troškova mjesnog prijevoza u visini cijene mjesečne karte.

Službenik i namještenik koji stanuje na uda­ljenosti
ma­njoj od 1 km od mjesta rada ima pravo na naknadu troškova mjesnog prijevoza
u visini 1/12 cijene godiš­nje karte najbliže­g mjesta u kojem postoji mogućnost
kup­nje godiš­nje karte. Iznos 1/12 cijene godiš­nje karte utvrđuje se potvrdom
najpovo­ljnije­g prijevoznika.

Službenik i namještenik kojem nije organiziran mjesni
javni prijevoz na posao i s posla ima pravo na naknadu za mjesni prije­voz u
skladu s odredbama stavka 4. ili 5. ovoga članka, ovoga članka, ovisno o uda­ljenosti
mjesta stanova­nja od mjesta rada.

Službenik
i namještenik ima pravo na naknadu troškova prijevoza na posao i s posla međumjesnim
javnim prijevozom u visini stvarnih izdataka prema cijeni mjesečne, odnosno
pojedi­načn­e karte, ukoliko je mjesto stanova­nja uda­ljeno do 100 kilometara
od mjesta rada.

U slučaju
uda­ljenosti mjesta stanova­nja od mjesta rada većoj od 100 km, naknada troškova
prijevoza na posao i s posla međumjesnim javnim prijevozom, utvrđuje se
posebnom odlukom čelnika državnog tijela.

U
mjestu u kojem je javni prijevoz organiziran na način da se mjesečnom ili godiš­njom
kartom pokrivaju mjesni i među­mjesni javni prijevoz (tzv. prijevozne zone),
službenik i namješte­nik koji koristi takvu vrstu prijevoza ne ostvaruje pravo
iz stavka 4. i 5. ovoga članka.

Ako službenik
i namještenik mora sa stanice međumjesnog javnog prijevoza koristiti i mjesni
prijevoz, stvarni izdaci utvr­đuju se u visini troškova mjesnog i međumjesnog
javnog prijevoza.

Troškovi mjesnog prijevoza službenika i namještenika
do najbliže stanice međumjesnog prijevoza utvrđuju se u skladu s odredbom
stavka 4. ili 5. ovoga članka ovisno o uda­ljenosti mjesta stanova­nja od
stanice međumjesnog prijevoza.

Ako postoji više mogućnosti prijevoza, o povo­ljnosti
odlu­čuje poslodavac uzimajući u obzir vremenski najprihvat­ljiviji pri­je­voz
za službenika i namještenika te uvažavajući racionalnost troškova.

Ako nije organiziran međumjesni javni prijevoz, koji
omo­gućava službeniku i namješteniku redovit dolazak na posao i odlazak s
posla, službenik i namještenik ima pravo na naknadu troškova prijevoza koja se
utvrđuje u visini cijene karte među­mjesnog javnog prijevoza za istu uda­ljenost
na tom području.

Naknada troškova prijevoza, isplaćuje se unaprijed i
to najkasnije pos­ljed­nje­g dana u mjesecu za idući mjesec.«

Članak 5.

U članku 52. stavak 3. mije­nja se i glasi:

»Ako su oba rodite­lja državni službenici i namještenici,
sred­stva iz stavka 1. ovoga članka isplaćuju se rodite­lju koji ostvaruje
pravo na osobni odbitak za uzdržavanog člana obite­lji prema Zakonu o porezu na
dohodak«.

Članak 6.

Iza članka 55. dodaje se novi članak 55. a koji
glasi:

»Iznosi materijalnih prava iz članka 41., 42., 43.,
44., 45., 51., 52., 53 i 59. ugovoreni su u neto iznosima.«

Članak 7.

Ovaj Dodatak I. Kolektivnom ugovoru za državne službenike
i namještenike primje­njuje se od dana potpisiva­nja.

Članak
8.

Ovaj
Dodatak I. Kolektivnom ugovoru za državne službenike i namještenike sastav­ljen
je u dva izvorna primjerka, od kojih svakom potpisniku pripada jedan primjerak.

ZA VLADU                 ZA
SINDIKAT

REPUBLIKE HRVATSKE      policije Hrvatske

potpredsjednik Vlade RH         predsjednik

**dr. sc. Goran Granić,** v. r.      **Dubravko Jagić,**
v. r.

Ostalo, NN 9/2003-108
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)